stanford-oval/wikipedia huggingface dataset:
Vaux-le-Vicomte

| Vaux-le-Vicomten linna> Château de Vaux-le-Vicomte |
| --- | --- |

Sijainti:  Maincy, Seine-et-Marne, Ranska
Koordinaatit:  48.564851°N, 2.714°E
Rakennustyyppi:  linna
Valmistumisvuosi:  1661
Suunnittelija:  Louis Le Vau
Rakennuttaja:  Nicolas Fouquet
Tyylisuunta:  barokki
Huoneistoala:  2500 m2
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vaux-le-Vicomte (ransk. Château de Vaux-le-Vicomte), on ranskalainen linna, joka sijaitsee  Maincyssä, Seine-et-Marnen departementissa noin 50 km Pariisista. Barokkityylisen linnan rakennutti vuosina 1658–1661 Nicolas Fouquet, joka oli tuolloin Ludvig XIV:n finanssiministeri.
Vaux-le-Vicomte oli 1600-luvun puolivälissä monella tapaa Euroopan merkittävin rakennustyö ja hienoin Ranskassa rakennettu linna sitten Yvelinesiin nousseen Maisons'n linnan.[lähde? ] Tässä suurhankkeessa rakennuksen arkkitehti Louis Le Veau ja maisema-arkkitehti André Le Nôtre sekä koristemaalari Charles Le Brun työskentelivät ensimmäistä kertaa yhteistyössä.
Tämä oli Ranskassa alku loisteliaalle barokkityylille, jota kutsutaan myös Ludvig XIV:n tyyliksi. Siihen kuuluu olennaisena kokonaissuunnittelu ja taiteilijoiden yhteistyö, joka käsitti sekä rakennuksen arkkitehtuurin, sisustuksen, taideteokset ja sitä ympäröivän puutarhamaiseman. Vaux-le-Vicomte on yksi Euroopan hienoimmista tällaisen yhteistyön tuloksista.[lähde? ]
Linnassa on kolme kerrosta ja se on täysin symmetrinen. Siinä on noin sata huonetta, joiden yhteispinta-ala on 2500 neliömetriä. Linnaa ympäröi 33 hehtaarin laajuinen puisto, jossa on muodollisia puutarhoja, kävelyteitä, lampia ja suihkulähteitä, patsaita, majesteettisia puita ja kukkivia lehtoja.
Linna sijaitsee ympäristöään korkeammalla, keskellä metsäistä maisemaa. Nykyisin, kun alun perin peltomaisemaan 1600-luvulla istutetut puut ovat saavuttaneet täyden mittansa, vaikutelma on aikaisempaa voimakkaampi.
2000-luvulla uudelleen istutettu broderie eli matalaksi leikattujen puksiaitojen reunustama symmetrinen koristekuvio on lähinnä linnaa.
Maisema-arkkitehti Le Nôtren suunnittelema muotopuutarha oli kokonaisuuden vaikuttavin piirre. Siihen kuului vesialtaita ja kanavia kaartuvine kivireunustoineen, suihkulähteitä ja erimuotoisia istutusalueita eli parterrejä. Näistä syntyi yhtenäisempi ja tasapainoisempi kokonaisuus kuin se moninaisuus, jonka Le Nôtre loi myöhemmin Versailles’n puutarhaan.[lähde? ]
Samana vuonna 1661 kun linna valmistui, kuningas Ludvig XIV pidätytti Fouquetin ja hänet tuomittiin elinkautiseen vankeuteen. Vaux-le-Vicomte suljettiin ja sen aarteet takavarikoitiin – kuvakudokset, huonekalut, maalaukset, kirjat ja matot. Kuningas poisti jopa appelsiinipuut. Madame Fouquetilla kesti kymmenen vuotta saada omaisuus takaisin. Hänen kuolemansa jälkeen Vaux-le-Vicomte myytiin marsalkka de Villarsille vuonna 1705. Villarsin poika myi linnan de Praslinin suvulle vuonna 1764, ja nämä pistivät linnan huutokauppaan vuonna 1875. Sokeritehtailla rikastunut Alfred Sommier osti tuolloin huonokuntoisen linnan, ja hänen jälkeläisensä omistavat sen edelleen.
Aiheesta muualla

Kuvia tai muita tiedostoja aiheesta Vaux-le-Vicomte Wikimedia Commonsissa
All Shall Fall

| All Shall Fall Immortal |
| --- | --- | --- |

Studioalbumin tiedot
 Äänitetty : 2009
 Julkaistu: 25. syyskuuta 2009
 Tuottaja(t): Peter Tägtgren & Immortal
 Tyylilaji: black metal
 Kesto: 40.16
 Levy-yhtiö: Nuclear Blast
Listasijoitukset
  Suomen virallinen lista: 20.
Immortalin muut julkaisut
| Sons of Northern Darkness 2002 | All Shall Fall 2009 | The Seventh Date of Blashyrkh 2010 |
All Shall Fall on Immortalin kahdeksas studioalbumi. Se julkaistiin 25. syyskuuta 2009 levymerkillä Nuclear Blast.
Albumi debytoi Suomen virallisen listan sijalla 20.
Kappaleet

Kaikki kappaleet säveltänyt Abbath & sanoittanut Demonaz, ellei toisin mainittu.
All Shall Fall – 5.58
The Rise of Darkness – 5.47
Hordes of War – 4.32
Norden on Fire – 6.15
Arctic Swarm – 4.01
Mount North – 5.07
Unearthly Kingdom – 8.30 (säv. Are Mundal)
Kokoonpano

Abbath Doom Occulta – kitara, laulu
Apollyon – basso
Horgh – rummut
Arvostelut

About.com:
Allmusic:
Blabbermouth: 7/10
Imperiumi.net:
Metalliluola: 7–/10
Pitchfork Media: 7.1/10
Soundi:
Aiheesta muualla

All Shall Fall Discogsissa. (englanniksi)
Albumi All Shall Fall Encyclopaedia Metallum -sivustolla (englanniksi)
http://www.immortalofficial.com/index2.html (Arkistoitu – Internet Archive)
Immortal
| --- | --- |
Studioalbumit:   Diabolical Fullmoon Mysticism  Pure Holocaust  Battles in the North  Blizzard Beasts  At the Heart of Winter  Damned in Black  Sons of Northern Darkness  All Shall Fall  Northern Chaos Gods  War Against All 
EP:t:  Immortal
Splitit:   True Kings of Norway  Valley of the Damned / Hordes of War 
Demot:   The Northern Upins Death  Suffocate 
Videografia:  The Seventh Date of Blashyrkh
Utahin piirikunta

Utahin piirikunta (engl. Utah County) on Yhdysvaltojen Utahin osavaltiossa sijaitseva piirikunta. Sen väkiluku oli 659 399 vuonna 2020. Piirikunnan hallintokeskus on Provon kaupunki. Piirikunta perustettiin 31. tammikuuta 1850.
Aiheesta muualla

Kuvia tai muita tiedostoja aiheesta Utahin piirikunta Wikimedia Commonsissa
Viktor Venema

Viktor Venema (s. 30. huhtikuuta 1980) on alankomaalainen sarjakuvataiteilija. Hän on piirtänyt kannen muun muassa Aku Ankka -lehteen 11.7.2007[lähde? ].
Vilkija

| Vilkija |
| --- | --- |
 Vilkijan keskustaa
 vaakuna
 Sijainti kartalla
 Koordinaatit: 55°3′N, 23°35′E 
Valtio:   Liettua
Lääni:  Kaunas
Kunnallispiiri:  Kaunasin kunnallispiiri
Ensimmäinen maininta:  1364
Kaupunginoikeudet:  1792
Väkiluku (2010):  2 263
Infobox OKVirheellinen NIMI-arvo: 
Vilkija on Liettuan keskiosassa, Kaunasin läänissä sijaitseva kaupunki. Se on osa Kaunasin kunnallispiiriä. Vuonna 2010 kaupungin väkiluku oli 2 263 asukasta.
Vilkijan kirkko
A.R.G.

| A> R.G. |
| --- | --- |

Tiedot
Toiminnassa:  1987–1994 2011–
Tyylilaji:  thrash metal speed metal ”porometalli”
Kotipaikka:  Kuusamo, Suomi
Laulukieli:  englanti
Jäsenet:  Tepa Karjalainen, laulu, basso   Jari Kelloniemi, kitara, taustalaulu   Vesa Säkkinen, kitara, taustalaulu   Timo Hanhijoki, rummut  
Entiset jäsenet:  Aku Raaska, laulu (1987)  Pasi Takkula, rummut (1987–1991)  Tapani Kokko, rummut (1991–1994)  Jarkko Poussu, basso (1993–1994) 
Levy-yhtiö:  Megamania, (1989–1991)   Ranka Kustannus, (2015–)  
Infobox OKNimi-testi OK: 
A.R.G. (lyhenne sanoista Ancient Rotten Graveguards) on Kuusamossa vuonna 1987 perustettu thrash metal -yhtye. Yhtyeen albumeissa lukee pohjoiseen kotipaikkaan viitaten tyylilajina ”porometalli” (engl. reindeer metal), vaikka yhtyeen tyylilaji on selvästi thrash metal. A.R.G. onkin yksi suomalaisen thrash metal -genren pioneereista.
Historia

Yhtyeen perustivat kitaristi Jari Kelloniemi ja rumpali Pasi Takkula vuonna 1985. Kokoonpano vakiintui paria vuotta myöhemmin kun basisti-laulaja Tepa Karjalainen ja kitaristi Vesa Säkkinen liittyivät yhtyeeseen. A.R.G. voitti Pohjois-Suomen bändimestaruuskilpailun vuonna 1988 ja pääsi voiton ansiosta levyttämään ensisinglensä ”Aggressive Confessor”, jonka tuotti myös kuusamolaisen Zero Nine -yhtyeen Mara Mäntyniemi. Single myi hyvin ja nousi singlelistan kärkipäähän, ja yhtye pääsi tekemään ensimmäistä varsinaista studioalbumiaan.
Thrash metal -genre oli Suomessa nousussa tuohon aikaan Stonen ja Airdashin kaltaisten uusien yhtyeiden tullessa pinnalle. A.R.G. julkaisi ensimmäisen albuminsa Entrance vuonna 1989. Vaikka albumi sai kritiikkiä soundeistaan niin jäseniltä kuin lehdistöltäkin, se nosti yhtyeen tunnetuksi ympäri Suomea, ja A.R.G. pääsi tekemään kiertueita ympäri maata sekä esiintymään isoille festivaaleille. Yhtye levytti vielä toisen albumin One World Without the End (1991), joka oli ensialbumia soundillisesti parempi ja materiaaliltaan monipuolisempi.
Metallimusiikin ja sen alalajien noste alkoi kuitenkin laskea heti 1990-luvun alun jälkeen grunge- ja alternative-musiikin noustessa valtavirtaan ja myös A.R.G:n suosio ja toiminta alkoi hiipumaan. Muutaman miehistönvaihdoksen ja demon jälkeen yhtyeen toiminta hiipui ja loppui 1990-luvun puolivälissä.
Vuoden 2011 keväällä A.R.G. koottiin uudelleen, ja yhtye tekee keikkoja vuoden 2011 aikana ja 2015 julkaistiin kolmas albumi Redemption from Refraim.
Kokoonpano

Tenho "Tepa" Kareen – laulu, basso
Vesa Säkkinen – kitara
Jari Kelloniemi – kitara
Timo Hanhijoki – rummut (2011–)
Kokoonpano > Entiset jäsenet

Aku Raaska – laulu (1987)
Pasi Takkula – rummut (1987–1991)
Tapani Kokko – rummut (1991–1994)
Jarkko Poussu – basso (1993–1994)
Diskografia > Studioalbumit

Entrance (1989)
One World Without the End (1991)
Redemption from Refaim (2015)
Diskografia > EP:t

Back to Life (1990)
Hellcome Misery (2016)
Diskografia > Singlet

”Aggressive Confessor” (1988)
”Prevailing Sickness” (1989)
Aiheesta muualla

Virallinen kotisivu
Utahin yliopisto

| Utahin yliopisto> University of Utah |
| --- | --- |
  

Perustettu:  16. lokakuuta 1875
Tyyppi:  Julkinen
Kansleri:  David W. Pershing
Henkilökunta:  3 421
Opiskelijoita:  31 860
Sijainti:  Salt Lake City, Utah  Yhdysvallat
Maskotti:  Swoop
Sivusto:  http://www.utah.edu/
Utahin yliopisto (engl. University of Utah, myös ”the U of U”) on Yhdysvalloissa Utahin osavaltiossa Salt Lake Cityssä toimiva yliopisto. Se on perustettu vuonna 1850. Vuonna 2008 yliopistossa opiskeli perustutkintoa 22 149 ja jatko-opintoja 7 135 opiskelijaa, joista 85 % oli kotoisin samasta osavaltiosta, ja vain 6 % ulkomailta.
Utahin yliopistolla on pitkät perinteet tietojenkäsittelyssä, se oli 1960-luvun lopulla yksi neljästä ensimmäisestä solmusta internetin edeltäjässä ARPANETissä. Yliopistosta tuli merkittävä vaikuttaja tietokonegrafiikan kehityksessä. Myös yliopiston tekemä lääketieteellinen tutkimus on arvostettua. Mormonikirkon arkistojen avulla yliopistossa on tehty merkittävää perinnöllisystutkimusta.
Yliopistolla on useita menestyviä urheilujoukkueita etenkin miesten koripallossa ja jalkapallossa ja naisten voimistelussa, jotka pelaavat NCAA:ssa Utah Utesin nimellä. Utahin yliopisto on myös kautta aikojen ainoa, jonka pelaaja on varattu ensimmäisenä sekä NBA:ssa että NFL:ssä samana vuonna. Tämä tapahtui vuonna 2005, kun San Francisco 49ers varasi pelinrakentaja Alex Smithin, ja Milwaukee Bucks varasi sentteri Andrew Bogutin.
Aiheesta muualla

Kuvia tai muita tiedostoja aiheesta Utahin yliopisto Wikimedia Commonsissa
Uudelleenkäyttö

Uudelleenkäyttö tarkoittaa esineen tai osan käyttämistä uudelleen samassa tarkoituksessa, johon se on valmistettu.
Jätelainsäädännön ensisijaisena tavoitteena on jätteen synnyn ehkäiseminen ja vähentäminen. Uudelleenkäyttö vähentää uusien, neitseellisten, luonnonvarojen ja energian käyttöä merkittävästi. Lisäksi jäävät syntymättä tuotteen valmistuksesta ja loppukäsittelystä/jätteen hävittämisestä koituvat päästöt maahan, ilmaan ja veteen. Uudelleenkäyttö on myös merkittävästi kierrätystä työllistävämpää.
Uudelleenkäyttö on eri asia kuin uusiokäyttö. Uusiokäytössä eli kierrätyksessä tuote käytetään usein raaka-aineena jonkin uuden tuotteen valmistukseen. Myös kiertotalousajattelussa uudelleenkäyttö edeltää kierrätystä.[lähde? ]
Aiheesta muualla

Climate tips: Reuse and Recycle EU (englanniksi)
Kierrätys.info
Visuaalinen järjestys

Visuaalinen järjestys on toinen nimitys kulttuurissa opittuihin visuaalisen lukutaidon kautta ymmärrettäviin yhteisöllisiin merkityksiin visuaalisessa ja mediakulttuurissa. Vaihtoehtoiset visuaalisten järjestysten kulttuuriset itsestäänselvyydet rakentuvat diskursiivisissa valtaprosesseissa, joita eri auktoriteetit käyvät ”oikeiden” visuaalisten merkitysten asemasta visuaalisessa kulttuurissa  samalla tavalla kuin tiedon rakentamisen valtaprosesseissa Michel Foucault’n mukaan.
Virka-aseman väärinkäyttäminen

Virka-aseman väärinkäyttämiseen syyllistyy virkamies, joka käyttää virka-asemansa suomaa valtaa oman tai toisen hyödyn tai toisen haitan tavoitteluun. Rikoksesta tuomitaan Suomen rikoslain 40 luvun 7 §:n mukaan sakkoa tai vankeutta enintään kaksi vuotta.
Jos rikoksella on tavoiteltu erityisen suurta hyötyä, suurta vahinkoa tai se on tehty erityisen suunnitelmallisesti ja häikäilemättömästi, voidaan teko tuomita törkeänä virka-aseman väärinkäyttämisenä. Tästä on tuomittava vähintään neljäksi kuukaudeksi ja enintään neljäksi vuodeksi vankeuteen sekä viralta pantavaksi.
Veres

Veres on suomalainen musiikkifestivaali Kittilän Haudanperällä. Vereksessä esiintyy molempina päivinä musiikkiyhtyeitä popista punkiin. Järjestäjänä toimii Veres Ry. Tapahtumassa on myös 50-paikkainen olutteltta, jossa tarjoillaan olutta ja syötävää.
Historia

Veres-musiikkitapahtuma järjestettiin ensimmäistä kertaa kesällä 2008 markkinoita edeltävänä viikonloppuna. Esiintyjinä olivat Elina Koivuniemi (Kittilä), Unidentified (Kittilä), Shamaani, Menomono (Kittilä), JJNN (Kolari), Sivupersoonat Lappi, Pop/Rock, Mexican & Kittilä Punks, Shrink to Fit (Oulu) ja Fore (Oulu). Tapahtumassa pidettiin myös Guitar Heron Pohjois-Suomen osakilpailufinaali.
Uudempi Dionen temppeli

| Uudempi Dionen temppeli |
| --- | --- |
 Dodonan uudemman Dionen temppelin rauniot, taustalla Zeuksen temppelin rauniot.
Sijainti:  Dodonan arkeologinen alue, Dodóni, Ioánnina, Epeiros, Kreikka
Koordinaatit:  39°32′50.3″N, 20°47′24″E
Rakennustyyppi:  kreikkalainen temppeli
Tyylisuunta:  joonialainen
 
Lisää rakennusartikkeleitaArkkitehtuurin teemasivulla
(Uudempi) Dionen temppeli oli antiikin aikainen Dione Naialle omistettu kreikkalainen temppeli Dodonan kaupungissa Kreikassa. Se sijaitsi heti Zeuksen temppelin vieressä sen koillispuolella.
Uudemman Dionen temppelin raunioita.
Uusi Dionen temppeli rakennettiin hellenistisellä kaudella vuoden 218 eaa. jälkeen, kun koko Dodonan pyhäkköalue rakennettiin uudelleen. Se korvasi aitolialaisten hyökkäyksessä tuhoutuneen vanhemman Dionen temppelin. Dionea ja Themistä kutsuttiin Dodonassa yhdessä naia-jumalattariksi, jotka asuivat samassa talossa (synoikoi) ja temppelissä (synnaioi) Zeuksen kanssa. Dionea pidettiin paikallisissa myyteissä Afroditen äitinä.
Uusi temppeli sijoitettiin vanhaa temppeliä lähemmäksi Zeuksen temppeliä, niin että se sijaitsi vanhan temppelin paikan ja Zeuksen temppelin välissä. Temppeli edusti joonialaista tyyliä. Sen koko oli noin 9,6 × 6,35 metriä, ja siinä oli vanhan temppelin tavoin pronaos, jossa oli neljä joonialaista pylvästä, sekä cella. Pylväät oli päällystetty kalkkikivirappauksella niin, että ne muistuttaisivat marmoria. Pronaoksen ja cellan välillä oli noin 1,3 metrin levyinen ovi. Temppelin cellassa oli sisällä Dionen kulttikuva.
Aiheesta muualla

Kuvia tai muita tiedostoja aiheesta Dionen temppelit Wikimedia Commonsissa
Virka-aateli

Virka-aateliksi kutsuttiin monarkioissa niitä valtion ylimpiä virkamiehiä, jotka oli aateloitu henkilökohtaisesti. Käytännössä virka-aatelin asema soivat siten titulatuuran eli arvonimiluettelon ja verovapauden, mutteivät yleensä periytyvää arvoa. Normaali aateli oli vanhaa sotilaallisesti ansioitunutta aatelia.
Isossa-Britanniassa eräiden korkeiden virastojen päälliköiden virka-asemaan liittyy automaattisesti ritarin arvo, mikä merkitsee henkilökohtaista virka-aatelisarvoa.
Vauxhall Cavalier

Vauxhall Cavalier on brittiläisen Vauxhallin vuosina 1975–1995 valmistama ylemmän keskiluokan automalli.
Cavalierin piti alun perin saada aivan oma korimuotoilunsa, mutta lopulta sen keula otettiin tietyin muutoksin toisen sukupolven Opel Mantasta ja sedan-mallien korit muilta osin Opel Asconasta. Coupé ja Sports Hatch -mallien korit otettiin Opel Mantasta. General Motorsin muotoilija Wayne Cherry piirsi autolle Vauxhalleille ominaisen ”droop snoot” -keulan.. Myöhemmät Cavalierit perustuivat etuvetoisiin kolmannen sukupolven Opel Asconaan ja Opel Vectraan.
Suurimmat erot Asconan ja Cavalierin välillä ovat etusäleikössä ja korimalleissa: Ascona oli saatavana sedan- ja hatchback-malleina, kun Vauxhallista sen sijaan valmistettiin myös farmaria ja vuodesta 1982 avomallia.
Cavalierit valmistettiin aluksi Belgian Antwerpenissa ja elokuusta 1977 alkaen Englannin Lutonissa.
Vauxhall Cavalier muuttui Vauxhall Vectraksi toisen sukupolven Opel Vectran esittelyn yhteydessä.
Sukupolvet

Vauxhall Cavalier Mk I (1975–1981) – Opel Ascona B
Vauxhall Cavalier Mk II (1981–1988) – Opel Ascona C
Vauxhall Cavalier Mk III (1988–1995) – Opel Vectra A
Vauxhall Cavalier (1975–1981)
Vauxhall Cavalier (1981–1988)
Vauxhall Cavalier (1988–1995)
Aiheesta muualla

Kuvia tai muita tiedostoja aiheesta Vauxhall Cavalier Wikimedia Commonsissa
Vandenesse-en-Auxois

| Vandenesse-en-Auxois |
| --- | --- |
 Burgundin kanava ja kunnan keskusta
 vaakuna
 Vandenesse-en-Auxois
 Koordinaatit: 47°13′14″N, 4°36′59″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  11,3 km²
Korkeus:  381 m
Väkiluku (2018):  300 
 – Väestötiheys:  26 as./km²
Kunnan numero:  21652
Infobox OKVirheellinen NIMI-arvo: 
Vandenesse-en-Auxois on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 35 kilometriä Beaunen kaupungista luoteeseen.
Vandenessen satama ja taustalla näkyvä  Châteauneuf
Kunnan läpi kulkee Burgundin kanava, ja siellä olevan sataman kautta saatiin aikaisemmin maataloustuotteet kuljetettua ostajille. Ennen kuin kanava rakennettiin, niin kuljetukseen käytettiin Vandenessejokea. Nykyään joki kulkee kanavan vieressä, alittaen kanavan kunnan keskustassa. Keskustassa oleva Neitsyt Marian kirkko on rakennettu 1200-1400-luvuilla.
Aiheesta muualla

Kuvia tai muita tiedostoja aiheesta Vandenesse-en-Auxois Wikimedia Commonsissa
Voúlgari

Voúlgari (kreik. Βούλγαρη) voi viitata seuraaviin paikkoihin Kreikassa:
Voúlgari, saari Kykladien saariryhmässä lähellä Kérosta
Voúlgarin metroasema, Thessalonikin metron asema
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Voúlgari”, voi hakea sivunnimihaulla, laajalla sivunnimihaulla tai tekstihaulla.
Vožegan piiri

Vožegan piirin sijainti Vologdan alueen kartalla.
Kartta piirin kuntarajoista.
Vožegan piiri (ven. Вожего́дский райо́н, Vožegodski raion) on paikallinen itsehallintoalue Vologdan alueella Venäjällä. Vuonna 1929 perustetun piirin pinta-ala on 5 500 neliökilometriä ja asukkaita on 18 500 henkeä.
Vožegan piiri sijaitsee Vologdan alueen pohjoisosassa. Idässä se rajoittuu Verhovažjen ja Sjamžan piireihin, etelässä Ust-Kubinskojen ja Harovskin piireihin, lännessä Kirillovin piiriin sekä pohjoisessa Arkangelin alueeseen. Piirin läpi kulkee Vologdan ja Arkangelin välinen rautatie (Vožegan asema).
Piirin hallinnollinen keskus on Vožegan taajama. Lisäksi siihen kuuluu 14 maalaiskuntaa: Beketovo, Javengskoje (keskuspaikka Pokrovskoje), Jutška, Kadnikov, Lipino-Kalikinskoje (Ivankovo), Marjinskaja, Mišutinskaja, Mitjukovskoje (Sosnovitsa), Nižneslobodskoje (Derevenka), Ogibalovo, Punemskoje (Voskresenskoje), Ramenskoje (Mihailovskaja), Tavengskoje (Pozdejevskaja) ja Tiginskoje (Gridino).
Piirin päämies on Mihail Veselkov.
Pinta-alasta 65 % on metsää. Talouden perustan muodostaa metsänhankinta ja maatalous. Virallinen työttömyysaste oli vuoden 2006 alussa 4,8 %.
Seudulla toimii 23 koulua, joista 7 on keskikouluja. Muita kulttuurilaitoksia ovat kirjastot, kulttuuritalot, kotiseutumuseo, lasten luomistyön keskus ja taidekoulu. Vožegassa on Venäjän ortodoksisen kirkon seurakunta. Vožegassa ilmestyy piirilehti Borba.
Vincennes

| Vincennes |
| --- | --- |
 Näkymä Vincennesiin linnan tornista.
 Vincennes sijaitsee Pariisin Bois de Vincennesin pohjoispuolella.
Valtio:  Ranska
Alue:  Île-de-France
Departementti:  Val-de-Marne
Arrondissementti:  Nogent-sur-Marne
Hallinto:  
 – Pormestari:  Laurent Lafon
Pinta-ala:  
 – Kokonaispinta-ala:  1,91 km²
Väkiluku (2012):  49 831
 – Väestötiheys:  26 090 as./km²
Postinumero:  94300
 
 vincennes.fr 
Infobox OKVirheellinen NIMI-arvo: 
Vincennes [vɛ̃sɛn] on Ranskan kunta Pariisin itäpuolen esikaupunkivyöhykkeellä noin 6,5 kilometriä Pariisin keskustasta itään. Se kuuluu Île-de-Francen hallintoalueen Val-de-Marnen departementtiin. Vajaan kahden neliökilometrin alueella asuu lähes 50 000 ihmistä, mikä tekee Vincennesistä Ranskan toiseksi tiheimmin asutun kunnan Levallois-Perret’n jälkeen.
Vincennesin naapurikunnat ovat etelässä ja lounaassa Pariisi, lännessä Saint-Mandé, pohjoisessa Montreuil ja idässä Fontenay-sous-Bois.
Vincennesin linnassa oli 1700-luvulla vankila, jonka asukkeja olivat muun muassa markiisi de Sade ja Rautanaamio. Vincennesin eteläpuolella on suuri Bois de Vincennes -puisto, joka nykyisin kuuluu Pariisiin.
Vincennesiin kulkee Pariisin metrolinja 1, jonka lähimmät metroasemat ovat Bérault ja Château de Vincennes.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: fr:Vincennes & en:Vincennes
Aleksei Romašov

| Aleksei Romašov |
| --- | --- |

Henkilötiedot
Koko nimi:  Aleksei Gennadjevitš Romašov
Syntynyt: 29. huhtikuuta 1992 (ikä 32) Pietari, Venäjä
Mäkihyppääjä
Pituus:  175 cm
Seura:   TsSKA
Suksimerkki:  Fischer
Maailmancup
Kaudet:  2012-
Voitot:  0
Palkintokorokkeella:  0
 Tietolaatikko päivitetty 13. joulukuuta 2014 
Aleksei Gennadjevitš Romašov (ven. Алексей Геннадьевич Ромашов; s. 29. huhtikuuta 1992 Pietari) on venäläinen mäkihyppääjä. Romašov edustaa TsSKA-seuraa.
Romašov debytoi mäkihypyn maailmancupissa marraskuussa 2012 Lillehammerissa ollen suurmäen kilpailussa 38. Ensimmäiset maailmancupin pisteensä hän saavutti vajaata viikkoa myöhemmin Rukalla ollen suurmäen kilpailun 25. Romašovin paras maailmancupin osakilpailusijoituksensa on 22. sija, jonka hän saavutti Rukalta marraskuussa 2013 suurmäen kilpailusta.
Romašov kilpaili myös vuoden 2014 talviolympialaisissa Sotšissa ollen joukkuekilpailun yhdeksäs, suurmäen 46. ja normaalimäen 44. Hän oli mukana myös vuoden 2013 MM-kisoissa Val di Fiemmessä, jossa hän oli niin ikään joukkuekilpailussa yhdeksäs. Suurmäessä Romašov oli 41. ja normaalimäessä 34.
Käännös suomeksi
Voúlgari (saari)

| --- | --- |
Muut nimet:  Goúrgari (Γούργαρι)
Sijainti:  36°52′43″N, 25°41′16″E, Náxos ja Pienet Kykladit Náxos, Etelä-Egean saaret Kreikka
Saariryhmä:  Koufonísia, Pienet Kykladit, Kykladit
Merialue:  Egeanmeri, Välimeri
Pinta-ala:  0,119 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Voúlgari (kreik. Βούλγαρη) eli Goúrgari (Γούργαρι) on pieni Kreikan saari, joka kuuluu Kykladien saariryhmään ja tarkemmin Pieniin Kykladeihin ja Koufonísian saariin, ja sijaitsee Kéroksen saaren itärannikon edustalla. Saaren pinta-ala on 0,119 neliökilometriä ja se on asumaton (vuonna 2011). Hallinnollisesti Voúlgari kuuluu Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen.
Vares ja kaidan tien kulkijat

| Vares ja kaidan tien kulkijat |
| --- | --- |
Kirjailija:  Reijo Mäki
Kieli:  suomi
Genre:  jännitys
Kustantaja:  Otava
Julkaistu:  1992
Sivumäärä:  384
Sarja: Vares
Edeltävä:  Kuoleman kapellimestari
Seuraava:  Enkelit kanssasi
Löydä lisää kirjojaKirjallisuuden teemasivulta
Vares ja kaidan tien kulkijat on seitsemäs Reijo Mäen kirjoittama Jussi Vares -kirja. Kirja ilmestyi vuonna 1992.
Anders Engströmin ohjaama romaaniin pohjautuva elokuva Vares – Kaidan tien kulkijat ilmestyi vuonna 2012. Vareksen roolin elokuvassa esittää Antti Reini.
Mäki on kertonut kirjoittaneensa teoksen pastissiksi David Lynchin Twin Peaksille.
Juoni

Jussi Vareksen tämänkertainen toimeksianto vie hänet Pohjanmaalle, Kahdenvirranmaalle. Nuoren Annaliisa Vaaran ruumis on löytynyt hautausmaalta, eikä murhaajaa ole saatu selville. Vares ryhtyy selvittämään murhaa.